Non-Stop (film)

***Non-Stop*** is akcioni triler film iz 2014. režisera Jaumea Collet-Serrae. Glavnu ulogu igra Liam Neeson. Radnja prati federalnog avijacionog maršala koji mora da pronađe ubicu na međunarodnom letu jer dobija poruke da će putnik biti ubijen svakih 20 minuta ako se ne ispuni finansijski uslov. Film predstavlja drugu saradnju Collet-Serrae i Neesona, nakon djela *[[Unknown (film, 2011)|Unknown]].*

Kao međunarodna koprodukcija Francuske, SAD-a, UK-a i Kanade, ovo je prvi film Silver Picturesa koji distribuira Universal Pictures još od kraja Silverovog ugovora sa Warner Bros.-om. U SAD-u film je izašao 28. februara 2014. Dobio je pomiješane kritike, ali je bio značajan komercijalni uspjeh, uz zaradu od 172,8 miliona dolara.

## Radnja

Dvojica američkih avijacionih maršala, Jack Hammond i alkoholičar Bill Marks, odvojeno se ukrcavaju u britanski Aqualantic Airlinesov Boeing 767 na letu iz New Yorka do Londona. Marks sjedi pored Jen Summers, koja je promijenila sjedišta kako bi mogla biti do prozora. Nakon polijetanja, Marks na svom sigurnom telefonu prima SMS poruku u kojoj se navodi da će neko umrijeti svakih 20 minuta, osim ako 150 miliona dolara ne bude preneseno na određeni bankovni račun. Marks prekrši protokol i savjetuje se sa Hammondom, koji odbacuje prijetnju. Marks, međutim, nagovori Summersovu i stjuardesu Nancy da nadgledaju sigurnosne kamere, dok se on javlja tajanstvenoj osobi, da je pokušaju identificirati.

Kad ga Hammond vidi kako koristi telefon i odjednom odlazi u zadnji WC, Marks se sukobi s njim. Hammond mu bezuspješno nudi nešto novca i napada ga. Marks ubija Hammonda gušeći ga; dok Hammond podiže pištolj, Marks ga ubija tačno u roku od 20 minuta. Marks nalazi kokain u torbi. Upozorava TSA-u, ali agent TSA-e Marenick obavještava ga da je bankovni račun registrovan na njegovo ime i optužuje Marksa da je počinilac. Pilot David McMillan umire, očigledno otrovan, u 40. minuti. Kyle, kopilot, uvjerava Marksa da je nevin.

Marks pretražuje uzbuđene putnike. Jedan od njih prenosi video u kojem Marks silovito optužuje školskog nastavnika Toma Bowena, uvjeravajući ostatak svijeta da je Marks počinilac. U međuvremenu, TSA naređuje Kyleu da pređe na Island. Marks uvjerava programera Zacka Whitea da napiše kompjuterski virus kako bi telefon otmičara zazvonio. Telefon zazvoni u džepu odijela putnika Charlesa Wheelera, ali on negira da je njegov. Dok ga Marks grubo odvodi na ispitivanje, Wheeler iznenada umire, pjeneći na ustima, u 60. minuti.

U toaletu gdje su putnici iz prve klase, Marks otkriva rupu izbušenu u zidu koja omogućava jasan hitac do pilotovog sjedala; otkriva strelicu u Wheelerovom tijelu. Pita putnicu koja je nedavno koristila toalet da li ga je neko koristio poslije nje; ona odgovara da jeste Summersova. Marks optužuje Summersovu da je otmičarka. Ona je uznemirena jer je stajala uz njega. Uspijeva uvjeriti Marksa da je nevina.

U međuvremenu, dva borbena aviona RAF Typhoon susreću se s avionom kako bi ga odveli u vojnu bazu na Islandu. Jen i Marks uspijevaju otključati telefon otmičara, nenamjerno pokrećući 30-minutni tajmer za bombu. Kroz riječi u televizijskom izvještaju u kojem se tvrdi da Marks otima njihov let, Marks shvata da je bomba zaobišla sigurnosne provjere; pronašao ju je u Hammondovoj torbi s kokainom. Kad neki putnici napadnu Marksa, Bowen ih zaustavlja smatrajući da je bomba prvi prioritet. Marks uvjerava ostale u svoju nevinost i tjera ih da bombu prebace u stražnji dio i okruže je prtljagom kako bi eksploziju usmjerili prema van, dok se svi kreću prema prednjem dijelu aviona. Marks kaže Kyleu da se spusti na 2.400 metara, jer će trenutni diferencijalni pritisak uništiti avion ako bomba eksplodira, s tim da avioni u pratnji odbijaju pustiti Kylea da odstupi od prvobitne rute.

Marks, gledajući raniji video, primjećuje da je Bowen podmetnuo telefon Wheeleru, što implicira Bowena kao pravog otmičara i uzrok ubistava. Neprikriven, Bowen trči prema zadnjim dijelovima aviona. Marks juri za njim, ali gubi pištolj koji otima Bowen. White otkriva da je Bowen saučesnik. Njihov cilj bio je da podmetnu Marksu, čime bi urušili ugled službe Air Marshals. Bowen želi osvetu jer služba nije spriječila smrt njegovog oca tokom Napada 11. septembra, a kao rezultat, vjeruje da je „sigurnost najveća laž zemlje” i da je izlaganje toga neizbježno i potrebno kako bi se riješio problem. Marks uvjerava Whitea, koji je radi novca u igri, da pokuša razoružati bombu, rekavši mu da ne može preživjeti skok padobranom na ovoj visini. Međutim, Bowen puca u Whitea. Zatim se Kyle odjednom naglo spusti protivno naredbi, omogućujući Marksu da uz Nancyjinu pomoć ubije Bowena. White se oporavlja i napada Marksa, i dalje želeći pobjeći iz aviona. Marks ga savladava, puštajući ga da umre kad je bomba eksplodirala i raznijela i vrata. Uprkos šteti, Kyle uspijeva sigurno prizemljiti avion na Islandu. Marksa hvale kao heroja. On i Summersova zajedno stvaraju planove za početak svijetle budućnosti.

## Uloge

## Snimanje
Snimanje je počelo 1. novembra 2012, u York Studiosu u Maspethu, Queens, New York City, a potom je nastavljeno na JFK aerodromu 7. decembra 2012, te na Aerodromu Long Island MacArthur. Ovo je bio film-prvijenac York Studiosa.

## Soundtrack

Originalnu filmsku muziku komponovao je John Ottman. Izdata je 3. aprila 2014. (Varèse Sarabande).

## Izlazak
### Prihodi
Film je premijerno prikazan u 3.090 kina u SAD-u i Kanadi. Donio je prihode od 10 miliona dolara na dan otvaranja i rangiran je kao prvi na kraju sedmice, sa 28,8 miliona dolara, ispred prethodnog čelnika na tabeli *[[The Lego Movie]]*, u kojem takođe glumi Neeson, te novog izdanja *[[Son of God (film)|Son of God]]*.

Donio je prihode od 92,1 milion dolara u Sjevernoj Americi i 130,6 miliona dolara na drugim teritorijama, za ukupnih 222,8 miliona dolara naspram budžeta od 50 miliona dolara.

### Kritika
Na Rotten Tomatoesu, film ima rejting odobravanja od 61% na osnovu 222 recenzije, s prosječnom ocjenom 5,8/10. Na drugom agregatoru recenzija, Metacriticu, ima prosječan rejting 56%, na osnovu 41 kritike. CinemaScore mu daje ocjenu „A−” na skali A+ do F.

### Home media
*Non-Stop* je izašao na Blu-ray Discu i DVD-u 10. juna 2014.

## Mogući nastavak
Dana 11. juna 2014, *[[Entertainment Weekly]]* je objavio da je Joel Silver u intervjuu rekao o mogućem snimanju nastavka, te da se radnja ne bi odvijala u avionu. „Moram da razmislim o načinu kako bih ih stavio u jednaku situaciju. Ali kada pravim nastavak želim da repliciram iskustvo, ne da repliciram film. Ne želim da ih stavim ponovo u avion, naravno. Ima dodira sa Sherlockom Holmesom u tome da mora shvatiti šta se dešava i onda shvatiti kako da to riješi. Mislim da je lik sjajan lik i pokušaćemo da uradimo nešto drugo. Još nisam o tome razmišljao. Ali moram, prije ili kasnije.”

## Reference

## Vanjske veze
* 
*